NOMEAMENTO PERSOAL EVENTUAL PARA OCUPAR POSTOS DE COORDINADOR ÁREA DA ALCALDÍA E XEFE NEGOCIADO GRUPO MUNICIPAL DO BNG.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 17/08/2015)

Mediante Decreto da alcaldía de data 30 de xullo 2015, acordouse o seguinte: “(.) Primeiro.— Nomear a dona Guisela De Paco Stender, con DNI XXXXXXXXX, que posúe a titulación de licenciada en Ciencias Políticas e da Administración e cun Máster en Administración Local, para ocupar como persoal eventual o posto de coordinador Área da Alcaldía (CDG 0004), adscrito á Presidencia, correspondéndolle o desenvolvemento das funcións propias do cargo en xornada laboral equivalente á establecida con carácter xeral para os funcionarios municipais, acompañando ao Alcalde ou a outros membros da Corporación cando se requiran os seus servizos, incluso en xornada de tarde. As funcións do coordinadora da área da Alcaldía, serán as tarefas de coordinación, en especial as relativas á páxina web do Concello de Pontevedra e o importe das retribucións íntegras a percibir pola nomeada serán as consignadas na relación de postos de traballo do Concello, que se corresponden cunha retribución anual asimilada ás retribucións anuais básicas e complementarias dun técnico (grupo A, subgrupo A1) e cun nivel de complemento de destino 25, sendo dada de alta no réxime xeral da Seguridade Social. Segundo.— Nomear a dona Maria Belia Vilcapoma Simionica, con DNI XXXXXXXXX, que posúe a titulación de técnico especialista na rama administrativa, para ocupar como persoal eventual o posto de xefe do negociado de grupo municipal (Grupo Municipal do BNG), co CDG 0002, adscrito á Presidencia e correspondéndolle o desenvolvemento das funcións propias do cargo en xornada laboral equivalente á establecida con carácter xeral para os funcionarios municipais, acompañando ao alcalde ou a outros membros da Corporación cando se requiran os seus servizos, incluso en xornada de tarde. As funcións do negociado de grupo municipal serán as de xestionar o traballo administrativo en materia de comunicación e prensa, cooperación e organización de tarefas nese eido, desenvolvemento de funcións propias de secretaría particular dos grupo municipais do Concello (grupo municipal do BNG) e o importe das retribucións íntegras a percibir pola nomeada serán as consignadas na relación de postos de traballo do Concello, que se corresponden cunha retribución anual asimilada ás retribucións anuais básicas e complementarias dun administrativo de xefe de negociado (grupo C1-nivel 20), sendo dada de alta no réxime xeral da Seguridade Social. Terceiro.— As persoas nomeadas como persoal eventual na presente resolución poderán ser cesadas libremente polo alcalde e, en todo caso, cesarán automaticamente cando expire o mandato ou si se produce o cese da autoridade que os nomeou. Estes nomeamentos terán efectos dende o día 1 de agosto de 2015, data na que serán dados de alta no réxime xeral da Seguridade Social e se incorporarán ao seu posto de traballo para iniciar a prestación dos servizos e funcións arriba sinalados. Cuarto.— Os nomeamentos efectuados publicaranse no Boletín Oficial da Provincia, coa especificación das súas retribucións e da súa xornada laboral. (.) O que se fai público en cumprimento do disposto no artigo 104.3 da Lei 7/1985, do 2 de abril, reguladora das bases do réxime local. Contra o precedente decreto que pon fin á vía administrativa, poderá interpoñerse polos interesados ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 161.1 da Lei 30/1992, do réxime xurídico das administracións públicas e do procedemento administrativo común, segundo a redacción dada pola Lei 4/1999 pola que se modifica a primeira, ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, 31 de xullo de 2015.—A Alcaldesa Accidental, Mª Carmen da Silva Méndez.—O Secretario da Admón. Municipal, José Carlos Castiñeira Piñeiro.